ইবনুল মুকাফফা'
আবু মুহাম্মাদ আবদুল্লাহ রুজবিহ ইবনে দাদুইয়া ( আরবি: ابو محمد عبدالله روزبه ابن دادويه ; জন্ম নাম : রুযবিহ পুর দাদোইয়া: ফার্সি: روزبه پور دادویه) যিনি সাধারণভাবে ইবনুল মুকাফফা' ( আরবি: ابن المقفع ) নামে অধিক পরিচিত, ( মৃ. ৭৫৬/৭৫৯ খ্রিস্ট. ) ছিলেন একজন পারসিক অনুবাদক, দার্শনিক, লেখক এবং চিন্তাবিদ, যিনি আরবি ভাষায় লিখেছেন। তার বিখ্যাত কাজ হল কালিলা ওয়া দিমনা নামক একটি গ্রন্থ, যা তিনি ফার্সি থেকে আরবিতে অনুবাদ করেন। দ্বৈতবাদের প্রতিরক্ষায় ও কুরআনের অনুকরণে রচিত কয়েকটি গদ্য তার দিকে সম্পৃক্ত করা হয়। প্রামাণিত হোক বা না হোক; এবং তার ইসলামে ধর্মান্তরিত হওয়া সত্ত্বেও এই গ্রন্থগুলি তার মরণোত্তর খ্যাতি জরথুষ্ট্রীয় ধর্মবাদী হিসাবে অবদান রাখে।